stanford-oval/wikipedia huggingface dataset:
Unreal (סדרת משחקים)

| --- | --- |

 כללי
 תאריך הוצאה:  הראשון   22 במאי 1998 (Unreal)   האחרון   19 במרץ 2009 (Unreal Tournament 3: Titan Pack)
 סוגה:  משחק ירי בגוף ראשון
 פיתוח:  אפיק גיימס
 הוצאה לאור:  GT Interactive  Infogames   אטארי   Midway Games
 דרישות תוכנה
 מנוע משחק:  Unreal Engine‏ 1, 1.5, 2, 2.5 ו-3
 מצבי משחק:  מצב יחיד, מרובה משתתפים
 פלטפורמות:  Microsoft Windows, Mac OS, Linux, Dreamcast, PlayStation 2, Xbox, OS X, PlayStation 3, Xbox 360
 www.unreal.com
Unreal (אנריל) היא סדרת משחקי ירי בגוף ראשון מבית "אפיק גיימס". המשחק הראשון יצא בשנת 1998, בהתבסס על מנוע אנריל שפותח בשלוש שנים שהקודמות ליציאתו. במהלך המשחק השחקן חוקר עולמות חייזריים, ומסתובב עם מגוון רובים גדולי ממדים כדי להרוגם. הצלחת המשחק הראשון הובילה להוצאת משחקים נוספים, המחולקים לשתי תתי-סדרות: Unreal ו-Unreal Tournament.
רקע

סדרת המשחקים מתרחשת בעתיד הרחוק, במאה ה-23. המשחק הראשון עסק במעלליה של בת אנוש שנקלעה לכוכב "Na Pali" הכבוש בידי גזע חייזרי עוין, הסקארג' (Skaarj). הריגת מלכת הסקארג' מביאה לשחרור הכוכב, אך גם למלחמה אכזרית בין הסקארג' לבני האדם, שאינה מתוארת במשחקים. המלחמה מביאה להקמת גוף עולמי בשם ממשלת העולם החדשה (New Earth Government), שמביא לסיום המלחמה בניצחון בני האדם. עם זאת, מחירה היה חורבן של רוב כדור הארץ.
כמה עשרות שנים לאחר המלחמה, מספר רב של תקריות אלימות קשה והרג המוני שהתרחשו במכרות חלל של תאגיד הכרייה הענק "ליאנדרי" (Liandri), הובילו את "ממשלת העולם החדשה" להתיר במסגרת חוקית "רצח בהסכמה". לכך נעזרה בליאנדרי, כדי לארגן טורנירים המוניים בהם בני אדם וחוצנים יילחמו אלה באלה, במסגרת תחרותית מאורגנת, בדומה לקרבות גלדיאטורים. הטורנירים מוזכרים במשחקי Unreal Tournament. הטורניר הראשון אורגן על ידי ליאנדרי בשנת 2291 והצלחתו גררה עוד טורנירים שמתרחשים מדי שנה בשנה.
סדרת אנריל

המשחק הראשון היה בעל עלילת מדע בדיוני וסובבת סביב חקר כוכב לכת חוצני בשם Na Pali. מנוע המשחק אנריל נראה כגדול המתחרים למנוע Quake של חברת id Software, והמשחק אנריל עצמו נראה כנעלה מבחינה טכנית על כותרי Quake ו-Quake 2 אשר יצאו לשווקים באותו הזמן. מאז שאנריל נארז עם שפת הסקריפטים שלו הקרויה UnrealScript, התפתחה תוך זמן קצר קהילה באינטרנט אשר יכלה להוסיף שינויים כדי לשנות או להרחיב את המשחק. תכונה זאת הוסיפה מאוד לאריכות הימים הכוללת של המוצר וסיפקה עידוד לפיתוח נוסף. חבילת ההרחבה למשחק, Unreal: Return to Na Pali, יצאה ב-1999.
באמצע 2003 שחררה אפיק את "Unreal 2: The Awakening", המשחק השני בסדרה המקורית. המשחק, הציג גרסה משופרת של המנוע Unreal Engine 2. העלילה שלו הייתה שונה לחלוטין מהמשחק הראשון, אך גם הוא הוא מתרחש מחוץ לכדור הארץ ומציג חלק מהאויבים שהוצגו במשחק הראשון. מאוחר יותר יצאה לו חבילת הרחבה עם אפשרות משחק ברשת.
סדרת אנריל טורנמנט

אפיק גיימס עיכבו את שחרור הכותר אנריל טורנמנט (Unreal Tournament) שמתמקד בעיקר במשחק מרובה משתתפים. במקור, UT היה חבילת הרחבה למשחק "אנריל", אך מכשתברר שמספר השינויים הגדול שנדרשו במנוע המשחק, ההרחבה הפכה למשחק בפני עצמו. המשחק הושק עם גרסה חדשה למנוע, גרסה 400. בעדכון המאוחר ביותר התעדכן המנוע לגרסה 436. וגם ושל UnrealEd: הוא הושק בבירור כדי להתחרות ב-Quake III Arena.
גם לאנריל וגם לאנריל טורנמנט היו המשכים ששוחררו בשנת 2002, המשכים אלו קרויים אנריל II ו-אנריל טורנמנט 2003. המשכים אלו הציעו גרפיקה ומשחק משופרים בהרבה, בזכות עוד עדכון של מנוע המשחק; אלו היו המשחקים הראשונים של "אפיק גיימס" המשתמשים במנוע Unreal Engine 2.0 (גרסת 10xx עד 2522), ועד אז UE 1.5 היה בשימוש (אך גרסת בטא של UE2 הוצגה ב-E3 2000). גם UnrealEd התעדכן, ונעשה יותר נוח לשימוש.
ב-11 בפברואר 2004, הדמו של Unreal Tournament 2004 התאפשר להורדה דרך האינטרנט. לאחר מספר שבועות שבהם הופץ הדמו באינטרנט והורידו אותו מעל 1.5 מיליון גולשים, הוא הפך לאחד המשחקים המקוונים הפופולריים ביותר. המשחק בגרסתו המלאה הופץ מ-18 במרץ 2004, בגרסה 2.5 (3310 עד 3369 - כמעט מגיע לגרסה השלישית של המנוע, אך מנוע המשחק עצמו הוקפא במשחק זה - השיפורים שהוסיפו לו נראו במשחקים אחרים שהשתמשו ב-UE2.5, אך לא ב-UT2004).
בנובמבר 2007 יצא המשחק Unreal Tournament 3, על שם המנוע בו משתמש המשחק, (Unreal Engine 3 (3470-3809. הוא נחשב השלישי בסדרת Unreal Tournament אם מוציאים את UT2003 מהספירה.
ב-8 במאי 2014 הכריזה אפיק ב־Twitch על פיתוח "Unreal Tournament" שיעשה שימוש במונע Unreal Engine 4. המשחקיות השתנתה קלות, לשחקן נוספה יכולת טיפוס על קירות והתחמקות באוויר. זאת ועוד, נוספה מערכת עליית רמות באמצעות צבירת נקודות ניסיון, על ידי השלמת משימות. הפיתוח נעשה בשיתוף פעולה עם קהילת הגיימרים, אשר זכו להשתתף בפיתוח אלמנטים במשחק: עיצוב מפות וכלי נשק, תכנות מודים ועריכת סאונד. ב-15 באוגוסט 2014 אפיק שחררה את גרסת הקדם-אלפא של המשחק. החל מאפריל 2017, צמצה אפיק את תדירות העדכונים, עד עצירתם הסופית ביולי אותה שנה. זאת מכיוון שאפיק העדיפו להתמקד בפיתוח המשחק פורטנייט, אשר זכה להצלחה עולמית. בדצמבר 2018 הודיעה אפיק על הפסקה לצמיתות של עבודת הפיתוח של המשחק.
סדרת אנריל טורנמנט > סדרת Unreal Championship

כחלק מהאסטרטגיה של אפיק גיימס להרחבת שיווק משחקיהם לפלטפורמות נוספות, שוחרר משחק בשם Unreal Championship בנובמבר 2002 עבור ה-Xbox. המשחק הוא למעשה פורט של UT2003.
משחק ההמשך, Unreal Championship 2: The Liandri Conflict, יצא באפריל 2005 עבור קונסולת האקסבוקס.
הפסקת התמיכה

ב-14 בדצמבר 2022 הכריזה אפיק על כוונתה לסגור את שרתי המשחק של חלק ממשחקיה הישנים, לטענת אפיק מהלך זה בוצע על מנת לתמוך בצורה מלאה אך ורק במשחקים שתומכים בשירותי האונליין של אפיק. במסגרת מהלך זה, הוסרו מרבית כותרי הסדרה מחנויות המשחקים המקוונות, ושרתיהם צפויים להיסגר עד ה-24 בינואר 2023. יוצא מן הכלל הוא Unreal Tournament 3, שאפיק הכריזה כי בעתיד תחזיר את שרתיו, דרך שירותי האונליין שלה.
כמו כן, הכריזה אפיק כי ב-24 בינואר "תסגור לחלוטין" את גרסת הקדם-אלפא של Unreal Tournament שיצאה ב-2014. המשמעות היא שלצד סגירת השרתים והסרת המשחק מהחנות המקוונת של אפיק, המשחק יוסר מספריותיהם של השחקנים אשר הורידו ושיחקו במשחק דרך החנות המקוונת של אפיק.
המשחקים בסדרה

| תאריך הפצה | מנוע | שם | סדרה | פלטפורמות |
| --- | --- | --- | --- | --- |
| 25 במאי 1998 | Unreal Engine 1 | Unreal | Unreal | חלונות, מקינטוש |
| 30 בנובמבר 1999 | Unreal Engine 1 | Unreal Tournament | Unreal Tournament | חלונות, מקינטוש, לינוקס, פלייסטיישן 2, דרימקאסט |
| 1 באוקטובר 2002 | Unreal Engine 2 | Unreal Tournament 2003 | Unreal Tournament | חלונות, מקינטוש, לינוקס |
| 15 בנובמבר 2002 | Unreal Engine 2 | Unreal Championship | Unreal Championship | Xbox |
| 4 בפברואר 2003 | Unreal Engine 2 | Unreal II: The Awakening | Unreal | חלונות, אקסבוקס |
| 18 במרץ 2004 | Unreal Engine 2.5 | Unreal Tournament 2004 | Unreal Tournament | חלונות, מקינטוש, לינוקס |
| 18 באפריל 2005 | Unreal Engine 2.5 | Unreal Championship 2: The Liandri Conflict | Unreal Championship | Xbox |
| 22 בנובמבר 2007 | Unreal Engine 3 | Unreal Tournament 3 | Unreal Tournament | חלונות, פלייסטיישן 3, Xbox 360 |
| 15 באוגוסט 2014 | Unreal Engine 4 | Unreal Tournament | Unreal Tournament | חלונות, מקינטוש, לינוקס |
הערות שוליים

↑  ראו ערכים מורחבים על יתר המשחקים בסדרה.
↑  Jeffrey Matulef, The next Unreal Tournament will be free, developed with the community, Eurogamer.net, ‏4 באפריל 2014
1 2 3  Epic Is Cutting The Servers For 17 Older Online Games, Kotaku, ‏2022-12-14 (באנגלית)
↑  (בגרסת "קדם־אלפא")
↑  משחק שיצא בשלב ראשוני הנקרא "קדם-אלפא", ולא פותח מעבר לכך. נקרא גם UT4 כדי למנוע בלבול בינו לבין המשחק הראשון.
Sun Goes Down (שיר של ליל נאז X)

Sun Goes Down הוא סינגל שהוקלט על ידי הראפר והזמר האמריקאי ליל נאז X. השיר יצא לאור ב-21 במאי 2021, על ידי חברת התקליטים קולומביה רקורדס, כסינגל השני מתוך אלבום הבכורה שלו, Montero.
רקע והכרזה

ב-3 במאי 2021 הודיע ליל נאז X כי יבצע את "Montero (Call Me by Your Name)" ושיר חדש נוסף בסאטרדיי נייט לייב ב-22 במאי 2021. ב-13 במאי הוא חשף את שם השיר, תאריך צאתו ועטיפתו ברשתות החברתיות. בעטיפה הוא נראה יושב בשמיים בחליפה סגולה. ב-16 במאי, כתב ליל נאז X בעמוד הטוויטר שלו כי הקליפ יתאר אותו חוזר אחורה בזמן כדי לרומם את האני הפנימי שלו ואת יציאתו מהארון, וכי זה "ממש מיוחד" בעיניו.
מילים

השיר הולך בעקבות הסינגל הקודם שלו, "Montero (Call Me by Your Name)", המכיל נושאים הומוסקסואליים בולטים. לאורך כל השיר. ליל נאז X מתאר את תחושת חוסר ההשתלבות עם בני גילו שחווה בילדותו, וציין כי קהל המעריצים של ניקי מינאז' ברשתות החברתיות הוא המקום היחיד בו הרגיש שהוא שייך. עוד הוא מתאר את מאבקיו בבריונות והשלמה עם מיניותו, ובפזמון השיר הוא שר על מחשבות אובדניות.
וידאו קליפ

הווידאו קליפ של השיר שודר בבכורה ב-21 במאי 2021, סמוך לצאתו של הסינגל עצמו. הקליפ מתחיל בליל נאז X המתואר במדיטציה מעל אגם עם תפאורה גלקטית לבוש בלבן ומניפולת מים בידיו. בנוסף, הוא מרפרף בזיכרונות מהעבר, כולל קליפים לשיריו הקודמים. לאחר מכן, הוא נכנס לבית הספר התיכון שלו, תחילה בעבודתו במסעדת המזון המהיר, ומאוחר יותר הוא מתפלל בחדר השינה שלו לאלוהים כדי להסיר את מחשבותיו ההומוסקסואליות. מאוחר יותר, הקליפ חותך לריקוד נשף, שבו האני המתבגר שלו נאבק להשתלב, לפני שעזב להתחבא בשירותים כדי לבכות. לאחר שהוא מסתכל על עצמו במראה, האני המבוגר שלו מופיע מאחוריו, מעניק לו יד תומכת, ומוביל אותו חזרה לנשף, שם הוא נהיה הרבה יותר נינוח ורוקד עם חבריו.
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 21 במאי 2021 | הזרמת מוזיקה • הורדה דיגיטלית | קולומביה |  |
הערות שוליים

↑  מונטרו היל, דנזל בפטיסטה, דייוויד ביירל, עומר פדי, רוי לנזו
↑  Sam (13 במאי 2021). "Lil Nas X Announces New Single 'Sun Goes Down'". That Grape Juice. נבדק ב-14 במאי 2021. {{cite web}}:  (עזרה)
1 2  Andriyashchuk, Yuriy (13 במאי 2021). "Lil Nas X Announces New "Sun Goes Down" Single, Releasing Next Week". Hip-Hopvibe. נבדק ב-14 במאי 2021. {{cite web}}:  (עזרה)
↑  Negro, Vinilo (13 במאי 2021). "Lil Nas X anuncia nuevo single, 'Sun Goes Down' llega el 21 de mayo". Vinilo Negro (בספרדית). נבדק ב-14 במאי 2021. {{cite web}}:  (עזרה)
↑  Shaffer, Claire (3 במאי 2021). "Lil Nas X Will Perform a New Song on 'Saturday Night Live'". Rolling Stone. נבדק ב-14 במאי 2021. {{cite web}}:  (עזרה)
↑  Strauss, Matthew (3 במאי 2021). "Lil Nas X and Olivia Rodrigo Announced as SNL Musical Guests". Pitchfork. נבדק ב-14 במאי 2021. {{cite web}}:  (עזרה)
↑  "SUN GOES DOWN 5•21 💧 PRESAVE LINK IN BIO". נבדק ב-14 במאי 2021 – via Instagram. {{cite web}}:  (עזרה)
↑  "Lil Nas X Reveals The 'Sun Comes Down' Music Video Is About Uplifting His Closeted Younger Self". נבדק ב-16 במאי 2021 – via thethings. {{cite web}}:  (עזרה)
↑  Mench, Chris (2021-05-21). "Lil Nas X Addresses Suicidal Thoughts, Coming Out, & His History As A Barb On "Sun Goes Down"". Genius. ארכיון מ-2021-05-21.
↑  "Lil Nas X Goes Right Back To Teenhood In "SUN GOES DOWN"". Wonderland. 2021-05-21. ארכיון מ-2021-05-21.
1 2  Lash, Jolie (2021-05-21). "Lil Nas X goes back to high school in 'Sun Goes Down' video, tells younger self things get better". Entertainment Weekly. ארכיון מ-2021-05-21.
1 2  Banim, Julia (2021-05-21). "Lil Nas X Dropped A New Track Last Night And People Can't Get Over How Sad It Is". UNILAD. ארכיון מ-2021-05-21.
↑  Sun Goes Down - Single by Lil Nas X (באנגלית), נבדק ב-2021-05-13
| ליל נאז X |
| --- | --- | --- |
| אלבומי אולפן | Montero |  |
| מיני-אלבומים | 7 |  |
| סינגלים | "Old Town Road" • "Panini" • "Rodeo" • "Holiday" • "Montero (Call Me by Your Name)" • "Sun Goes Down" • "Industry Baby" • "Thats What I Want" • "Lost in the Citadel" • "Late to da Party" • "Star Walkin' (League of Legends Worlds Anthem)" |  |
| שירים אחרים | "C7osure (You Like)" |  |
| --- | --- |
בקרת זהויות :  MusicBrainz release group: 0211db36-678c-43e7-bc44-bf5cc3ed1c10
What Goes Around... Comes Around

What Goes Around... Comes Around (בעברית: מה שאתה עושה... חוזר בחזרה) הוא שיר של הזמר והיוצר האמריקאי ג'סטין טימברלייק, שהוא כתב והפיק יחד עם דנג'ה וטימבלנד. השיר מופיע באלבומו השני FutureSex/LoveSounds והוא יצא כסינגל ב-19 בפברואר 2007.
What Goes Around... Comes Around זכה להצלחה במצעדי הפזמונים בייחוד בארצות הברית בה הגיע למקום הראשון בשניים ממצעדי הבילבורד: הבילבורד הוט 100 ומצעד שירי הפופ. השיר הגיע למעמד פלטינה כפולה באוסטרליה ולמעמד פלטינה בארצות הברית (למעלה ממיליון עותקים). בשנת 2008 השיר זכה בפרס גראמי בקטגוריה "ביצוע הפופ הטוב ביותר לזמרים" והיה מועמד בקטגוריה "תקליט השנה".
לשיר הופק וידאו קליפ אותו ביים סמואל באייר ומשתתפת בו, לצד טימברלייק, השחקנית סקרלט ג'והנסון. את התסריט לקליפ כתב התסריטאי והבמאי ניק קסאווטס. בשנת 2007, בטקס פרסי המוזיקה של MTV, זכה הקליפ בפרס "הבימוי הטוב ביותר" והיה מועמד לשני פרסים נוספים.
מיקומי שיא

|   ‏‏‏  מצעדים ודירוגים (2007)> מדינה |   ‏‏‏  מצעדים ודירוגים (2007)> מצעד |   ‏‏‏  מצעדים ודירוגים (2007)> מיקום שיא |   ‏‏‏  מצעדים ודירוגים (2007)>  |
| --- | --- | --- | --- |
|  אוסטריה | Ö3 אוסטריה טופ 40‏ | 5 |  |
|  אוסטרליה | מצעד הסינגלים האוסטרלי | 3 |  |
|  איטליה | מצעד הסינגלים האיטלקי | 11 |  |
|  אירלנד | מצעד הסינגלים האירי | 6 |  |
|  ארצות הברית | בילבורד הוט 100 | 1 |  |
|  ארצות הברית | מצעד הדאנס/מיקס שואו איירפליי | 2 |  |
|  ארצות הברית | מצעד שירי הדאנס קלאב | 17 |  |
|  ארצות הברית | מצעד שירי ה-R&B/היפ-הופ | 76 |  |
|  ארצות הברית | מצעד 40 שירי המיינסטרים | 1 |  |
|  ארצות הברית | מצעד השירים הקצביים | 17 |  |
|  גרמניה | GfK – טופ 100 | 5 |  |
|  דנמרק | היטליסטן | 3 |  |
|  הולנד | מצעד 40 הסינגלים ההולנדיים | 13 |  |
|  הממלכה המאוחדת | מצעד הסינגלים הבריטי | 4 |  |
|  ולוניה | אולטראטופ 40 | 17 |  |
|  נורווגיה | VG-lista | 7 |  |
|  ניו זילנד | המצעד הניו זילנדי הרשמי | 3 |  |
|  פלנדריה | אולטראטופ 50 | 8 |  |
|  צ'כיה | ČNS IFPI | 10 |  |
|  צרפת | SNEP | 5 |  |
|  קנדה | קנדה הוט 100 | 3 |  |
|  שוודיה | סוורייטופליסטן | 10 |  |
|  שווייץ | המצעד השווייצרי | 5 |  |
|   ‏‏‏  מצעדי סוף שנה (2007)> מדינה |   ‏‏‏  מצעדי סוף שנה (2007)> מצעד |   ‏‏‏  מצעדי סוף שנה (2007)> מיקום שיא |   ‏‏‏  מצעדי סוף שנה (2007)>  |
| --- | --- | --- | --- |
|  ארצות הברית | בילבורד הוט 100 | 22 |  |
|  הולנד | מצעד 40 הסינגלים ההולנדיים | 47 |  |
נתוני מכירות

| מדינה | תואר | מכירות |
| --- | --- | --- |
| אוסטרליה (ARIA) | פלטינה ×2 | 140,000 |
| קנדה (Music Canada) | פלטינה | 40,000 |
| איטליה (FIMI) | זהב | 25,000 |
| ניו זילנד (RMNZ) | פלטינה | 10,000 |
| הממלכה המאוחדת (BPI) | זהב | 400,000 |
| ארצות הברית (RIAA) | פלטינה | 2,800,000 |
מבצעים

ג'סטין טימברלייק – הפקה, כתיבה, שירה
נתניאל הילס (דנג'ה) – תופים, קלידים, הפקה, כתיבה
טימותי מוזלי (טימבלנד) – תופים, קלידים, מיקסינג, הפקה, הקלטה, כתיבה, קולות רקע
ג'ימי דאגלס – מיקסינג, הקלטה
לארי גולד – מנצח, עיבוד
ג'ף צ'סטק – הקלטה
ג'ון סטהל – עוזר הקלטה
דייוויס ברנט – ויולה
ג'ני דילורנצו – צ'לו
גלוריה ג'סטין – כינור
צ'ארלס פארקר ג'וניור – כינור
אמה קומרואו – כינור
איגור שווץ – כינור
הערות שוליים

↑  מידע על What Goes Around... Comes Around, באתר המצעד האוסטרי, ארכיון
↑  מידע על What Goes Around... Comes Around, באתר המצעד האיטלקי, ארכיון
↑  מידע על What Goes Around... Comes Around, באתר המצעד הגרמני
↑  מידע על What Goes Around... Comes Around, באתר מצעד דנמרק
↑  מידע על What Goes Around... Comes Around, באתר המצעד הנורווגי
↑  מידע על What Goes Around... Comes Around, באתר המצעד של ניו זילנד
↑  מידע על What Goes Around... Comes Around, באתר המצעד הצרפתי, ארכיון
↑  מידע על What Goes Around... Comes Around, באתר המצעד השוודי
| ג'סטין טימברלייק |
| --- | --- | --- |
| דיסקוגרפיה • פרסים ומועמדויות • שירים • סיבובי הופעות • וידאוגרפיה | דיסקוגרפיה • פרסים ומועמדויות • שירים • סיבובי הופעות • וידאוגרפיה |  |
| אלבומי אולפן | Justified • FutureSex/LoveSounds • The 20/20 Experience • The 20/20 Experience – 2 of 2 • Man of the Woods • Everything I Thought It Was |  |
| אלבומי אוסף | 12" Masters – The Essential Mixes • The 20/20 Experience – The Complete Experience |  |
| אלבומי וידאו | Justin Timberlake: Live from London • FutureSex/LoveShow: Live from Madison Square Garden • Justin Timberlake + The Tennessee Kids |  |
| סיבובי הופעות | The Justified World Tour • Justified and Stripped Tour • FutureSex/LoveShow • Legends of the Summer • The 20/20 Experience World Tour • Man of the Woods Tour |  |
| ערכים קשורים | Jessica Biel • NSYNC • המחלוקת על מופע המחצית של הסופרבול ה-38 |  |
| ג'סטין טימברלייק – שירים |
| --- | --- | --- |
| Justified | "Like I Love You" • "Cry Me a River" • "Rock Your Body" • "Señorita" |  |
| Live from London | "I'm Lovin' It" |  |
| FutureSex/LoveSounds | "FutureSex/LoveSound" • "SexyBack" • "My Love" • "LoveStoned" • "What Goes Around... Comes Around" • "Summer Love" • "Until the End of Time" |  |
| The 20/20 Experience | "Pusher Love Girl" • "Suit & Tie" • "Don't Hold the Wall" • "Strawberry Bubblegum" • "Tunnel Vision" • "Let the Groove Get In" • "Mirrors" • "Blue Ocean Floor" |  |
| The 20/20 Experience – 2 of 2 | "Gimme What I Don't Know (I Want)" • "Cabaret" • "TKO" • "Take Back the Night" • "Drink You Away" • "Not a Bad Thing" |  |
| Trolls | "Can't Stop the Feeling!" • "Hair Up" • "What U Workin' With?" |  |
| Man of the Woods | "Filthy" • "Man of the Woods" • Supplies" • "Say Something" |  |
| שירים אחרים | "SoulMate" |  |
| שיתופי פעולה | "3-Way (The Golden Rule)" • "3D" • "4 Minutes" • "Ayo Technology" • "Can't Believe It" • "Carry Out" • "Dead and Gone" • "Dick in a Box" • "Give It to Me" • "Hallelujah" • "Heaven" • "Holy Grail" • "Love Dealer" • "Love Never Felt So Good" • "Love Sex Magic" • "Motherlover" • "The Only Promise That Remains" • "Release" • "Rehab" • "Signs" • "Work It" • "Winner" |  |
| 0 | 1 | 2 |
| --- | --- | --- |
| הקודם: 2007: ג'ון מאייר – "Waiting on the World to Change" | פרס גראמי לביצוע הפופ הווקאלי הטוב ביותר של גבר   2008: ג'סטין טימברלייק – "What Goes Around... Comes Around"  | הבא: 2009: ג'ון מאייר – "Say" |
| --- | --- |
בקרת זהויות :  MusicBrainz work: d1784272-a829-4ff6-90ae-5ad0456050f7 
ערך זה הוא קצרמרבנושא שירים. אתם מוזמנים לתרום לוויקיפדיה ו.
Sunday Bloody Sunday (שיר של U2)

"Sunday Bloody Sunday" (בעברית: "יום ראשון העקוב מדם") הוא שיר של להקת הרוק האירית U2. זהו השיר הפותח של האלבום שלהם War מ-1983 והוא יצא כסינגל השלישי מהאלבום ב-21 במרץ 1983 בהולנד ובגרמניה המערבית. זהו אחד מהשירים הכי פוליטיים של U2 והמילים שלו מתארות את האימה שחש צופה בסכסוך בצפון אירלנד. השיר בעיקר מתרכז בתקרית יום ראשון העקוב מדם שהתרחשה ב-1973 בדרי ובה חיילים בריטים ירו והרגו מפגינים לא חמושים למען זכויות אזרח. יחד עם השיר "New Year's Day", השיר הזה עזר ל-U2 להגיע לקהל רחב יותר של מאזינים. הוא התקבל היטב באופן כללי על ידי המבקרים.
כתיבה והקלטה

"Sunday Bloody Sunday" התחיל מריף גיטרה ומילים שכתב הגיטריסט דה אדג' ב-1982. בזמן שהסולן בונו ואשתו אלי יוסון היו בירח דבש בג'מייקה, דה אדג' עבד באירלנד על מוזיקה לאלבום הבא של הלהקה. לאחר ויכוח עם חברה שלו ותקופה שבה הרגיש ספק ביכולות כתיבת השירה שלו, דה אדג' "הרגיש מדוכא... ותיעל את הפחד ואת התסכול ואת התיעוב העצמי שלו לקטע מוזיקה". לאחר שבונו שכתב את המילים, הלהקה הקליטה את השיר באולפני וינדמיל ליין בדבלין. כנר מקומי בשם סטיב ויקהאם פנה לדה אדג' בוקר אחד בתחנת אוטובוס ושאל אם U2 צריכה כנר באלבום הבא שלה. ויקהאם הקליט את הכינור האלקטרוני שלו שנכנס לשיר.
המילים לשיר הושפעו ממפגש עם תומכי הצבא האירי הרפובליקני בניו יורק. כגימיק שיווקי, המנהל של U2, פול מקגינס, ארגן שהלהקה תופיעה בתהלוכת יום פטריק הקדוש בניו יורק ב-1982. עם זאת, הוא מאוחר יותר גילה שיש אפשרות שבובי סנדס, אשר מת מרעב משביתת רעב ופעל בצבא האירי הרפובליקני הזמני בשנה הקודמת, יהיה מרשל של כבוד בתהלוכה. מכיוון שהם הרגישו שהטקטיקות של הצבא האירי הרפובליקני האריכו את הלחימה בצפון אירלנד, מקגינס וחברי הלהקה החליטו לא להשתתף בתהלוכה. מקגינס נפגש עם אחד ממארגני התהלוכה בבר בניו יורק כדי לארגן את הביטול, ונכנס לדיון נוקב איתו על הצבא האירי הרפובליקני. מקגינס אמר שהמארגן "ביקש ממני כל הזמן לשמור על קול נמוך מכיוון שהמקום היה מלא בשוטרי ניו יורק – שוטרים אירים – והוא חשב שאני אגרום לנו להיהרג".
קומפוזיציה

הלהקה אמרה שהמילים מתייחסות גם ליום ראשון העקוב מדם ב-1972 וגם ליום ראשון העקוב מדם ב-1920, אבל הן לא באופן ספציפי על האירועים האלה. השיר לוקח את נקודת המבט של מישהו שנחרד ממעגל האלימות.
גרסאות מוקדמות של השיר נפתחו במשפט "Don't talk to me about the rights of the IRA, UDA". הבסיסט של U2, אדם קלייטון, זוכר ששיקול דעת הוביל את ההסרה של השורה הטעונה פוליטית הזו והשיר הפך ל"נקודת מבט מאוד הומנית ולא קנאית... שזו העמדה האחראית היחידה". השורה הפותחת, "I can't believe the news today" מראה את התגובה הרווחת, בייחוד בקרב אנשים צעירים, לאלימות בצפון אירלנד במהלך שנות ה-70 וה-80. בבתים עוקבים, המילים עושות פרפרזה לטקסטים דתיים מהבשורה על-פי מתי ("mother's children brothers, sisters torn apart"), חזון יוחנן ("wipe your tears away") והאיגרת הראשונה אל הקורינתים ("we eat and drink while tomorrow they die"). השיר מסתיים עם קריאה לאירים להפסיק להילחם זה בזה ו-"claim the victory Jesus won...on [a] Sunday bloody Sunday".
וידאו קליפ

למרות שווידאו קליפ שיווקי לא הופק להוצאה המקורית, הלהקה השתמשה בצילומים מהופעה ב-5 ביוני 1983 שצולמה עבור סרט ההופעה "U2 Live at Red Rocks: Under a Blood Red Sky" שהתקיימה באמפיתיאטרון רד רוקס בקולורדו כדי לקדם את השיר. הווידאו קליפ בוים על ידי גאווין טיילור ורואים בו את בונו משתמש בדגל לבן במהלך הופעות של השיר. ב-2004, רולינג סטון ציטט את ההופעה כאחת מ-50 רגעים ששינו את ההיסטוריה של הרוק אנד רול.
קבלה

U2 היו מודעים לכך כשהם הקליטו את "Sunday Bloody Sunday" שהמילים של השיר יוכלו להתפרש לא נכון על ידי קנאים, ואולי להעמיד אותם בסכנה. חלק מהמילים המקוריות של דה אדג' דיברו באופן מפורש נגד מורדים אלימים, אבל הלהקה הורידה את המילים האלה כדי להגן על עצמה. אפילו ללא המילים האלה, היו מאזינים שהחשיבו את השיר כשיר מחאה אירי שמהלל את האירועים בימי ראשון העקובים מדם.
מבחינה מסחרית, הסינגל הצליח במיוחד בהולנד, היכן שהוא הגיע למקום השלישי במצעדים. בארצות הברית, השיר הושמע הרבה בתוכניות רדיו של מוזיקת רוק ויחד עם הסינגל "New Year's Day" עזר לחשוף את U2 לקהל רוק אמריקאי מיינסטרימי. הביקורות על השיר היו חיוביות.
הופעות חיות

"Sunday Bloody Sunday" בוצע יותר מ-600 פעמים על ידי U2. הוא בוצע לראשונה בדצמבר 1982 בגלאזגו, סקוטלנד בסיבוב הופעות מקדים לסיבוב ההופעות "War".
במהלך הופעות של השיר בונו היה אומר לקהל ש"זה לא שיר מחאה, זה 'Sunday Bloody Sunday'" כדי להדגיש שהשיר הוא לא שיר קנאי. בהופעות בונו היה מציב דגל לבן בקדמת הבמה. בונו היה שר "no more!". הלהקה ביצעה את השיר בלייב אייד ביולי 1985.
סרט ההופעה "Rattle and Hum" מ-1988 כולל ביצוע של השיר שהוקלט ב-8 בנובמבר 1987 בדנוור, קולורדו. באותו היום בוצע פיגוע יום הזיכרון בצפון אירלנד ובונו גינה את הפיגוע בזמן השיר.
אחרי סיבוב ההופעות "The Joshua Tree", בונו אמר שהלהקה אולי לא תבצע את השיר יותר שוב מכיוון שהשיר "הפך לאמיתי" בהופעה בדנוור ואי אפשר יהיה להשתוות לזה. "Sunday Bloody Sunday" לא בוצע במהלך 47 ההופעות הבאות במסע ההופעות "Lovetown" ב-1989. השיר הופיע שוב לתקופה קצרה בסיבוב ההופעות "Zoo TV". בסיבוב ההופעות "PopMart" הלהקה נתנה הופעה בסרייבו שהייתה שרויה במלחמה שכללה גרסת סולו של השיר על ידי דה אדג'. "Sunday Bloody Sunday" בוצע ככה עד לסוף סיבוב ההופעות במרץ 1998. בהופעות בניו יורק אחרי פיגועי 11 בספטמבר, בונו החזיק את דגל ארצות הברית.
מורשת

ב-2004, רולינג סטון דירג את השיר במקום ה-268 ברשימת 500 השירים הגדולים בכל הזמנים. בגרסה חדשה של הרשימה מ-2010 השיר דורג במקום ה-272. ב-2006, המגזין Q דירג את "Sunday Bloody Sunday" במקום ה-18 ברשימת השירים הטובים ביותר של שנות ה-80. הצוות של היכל התהילה של הרוק אנד רול בחר ב-"Sunday Bloody Sunday" כאחד מ-500 השירים שעיצבו את הרוק אנד רול. הניו סטייטסמן שם אותו ברשימת 20 השירים הפוליטיים הטובים ביותר ומגזין טיים שם אותו ברשימת עשרת שירי המחאה הטובים ביותר.